Foto: AFP Fransiya Ichki ishlar vazirligi mamlakat prezidentligi uchun o‘tkazilgan saylovning yakunlarini e’lon qildi. Unga ko‘ra, 100 foiz byulletenlar hisoblab chiqilgach, «Marshga!» harakati yetakchisi Emmanuel Makron 66,1 foiz ovoz olgan — unga 20 753 798 kishi ovoz bergan. «Milliy front» partiyasi yetakchisi Marin Le Pen esa saylovchilarning 33,9 foizlik qismi ishonchiga sazovor bo‘lgan. Bu esa 10 644 118 fransuz demakdir.